Eiichiro Oda bekreftet i en utgave av Fanpost-hjørnet (SBS) at de syv samuraier er basert på såkalte fribyttere. Fribyttere er et begrep brukt på personer som med sitt eget fartøy plyndret andre handelsskip. Fribyttere som i krigstid røvet handelsskip med en krigførende stats godkjennelse, var en kaper, en autorisert sjørøver, som hadde rett til å bli behandlet som krigsfange dersom han ble fanget av fienden. Hadde han ikke en slik bemyndigelse, var han en sjørøver som kunne dømmes til døden. Også landkrigere som på egen hånd gikk inn i fiendeland for å røve er blitt kalt fribyttere.